இதன்பொருள் நிகரில் இறை= ஒப்பில்லாத இறைவன்; அகர உயிர்போல்= எழுத்துகளுக்கு எல்லாம் அகரம் உயிராக நின்று விளங்குவதுபோல், அறிவாகி= அறிவுக்கு அறிவாகி, எங்கும்= எல்லாவிடங்களிலும், நிறைந்துநிற்கும்= நிறைந்து (வியாபித்து) நிற்பான். விளக்கம் எழுத்துகளுக்கு எல்லாம் என்பது வருவித்து உரைக்கப்பட்டது. 'இறை' என்பது தங்குவது என்று பொருள்படும், இறைவன் எல்லாவிடங்களிலும் தங்கியுள்ளவன் ஆதலால் இறைவன் எனப்பட்டான். அதாவது, இறைவனில்லாத இடம் இல்லை என்பதாம். விஷ்ணு என்பதும் அது; எங்கும் வியாபித்துள்ளவன் என்பதாம். அகரஒலி எல்லா எழுத்துகளிலும் கலந்திருக்கின்றது, அதுபோலக் கடவுள் எல்லாப்பொருளிலும் கலந்து இருக்கின்றார் என்பதுபொருள். 'நிற்கும்' என்பது அசைவற்று நிற்கும் என்பதாம். அசைவு விகாரம், இறைவன் விகாரமற்றவன், மாறுதலற்றவன் என்பதாம். 'அகரம்' என்பதால் உருவநிலையும், 'அறிவாகி' (அறிவு உருவமாகி) என்பதால் உருவமற்றநிலை'யும், 'உயிர்போல்' என்றதனால் அருவுருவ நிலையும் குறிக்கப்பட்டன. எங்கும் நிறைந்தவன், எல்லாம் அறிந்தவன், எல்லாம் வல்லவன் என்ற இறைவனின் பண்புகள் முறையே இறை, அறிவாகி, நிகரில் என்பனவற்றால் குறிக்கப்பட்டன. குறள்வெண்பா 2 (தன்னிலைமை )  தன்னிலைமை மன்னுயிர்கள் சாரத் தருஞ்சத்தி () தன் நிலைமை மன் உயிர்கள் சாரத் தரும் சத்தி பின்னமிலா னெங்கள் பிரான். (02) பின்னம் இலான் எங்கள் பிரான். தம்முடைய நின்மலம் மலம் முதலாகவுள்ள ஒப்பற்ற நிலையை நிலைபெற்ற ஆன்மாக்கள் பொருந்தக் கூடி அருளுகின்ற சிவன்  திருவருட்சத்தியுடன் பிரிப்பின்றி ஒன்றாய் இருப்பவர். குறள்வெண்பா 3 (பெருமைக்கும் ) 